recursal/SuperWikiNEXT-32B huggingface dataset:
ताइवान द्वीप पर मानव के बसने का इतिहास हजारों वर्ष पुराना है। ३००० ईसापूर्व के आसपास कृषि पर आधारित एक संस्कृति का जन्म हुआ। ये ही लोग आज के ताइवान द्वीप के निवासियों के पूर्वज माने जाते हैं। १७वीं शताब्दी में डच लोगों ने इसको अपना उपनिवेश बना लिया। इसके बाद चीन की मुख्यभूमि के फुजियन और गुआंगडांग क्षेत्रों से होक्को लोग भी यहाँ आये। वर्तमान में ताईवान की आबादी में सबसे बड़ा हिस्सा चीनी मूल के लोगों का है।

स्पेनियों ने उत्तरी भाग में एक छोटे समय तक के लिए बस्ती बनायी थी किन्तु १६४२ में डचों ने उन्हें बाहर कर दिया।

1683 से 1895 तक चीन की मुख्यभूमि पर भी ताइवान का शासन था। 1895 में, जापान ने प्रथम चीन-जापान युद्ध जीता और युद्ध के बाद, चीन ने ताइवान को जापान को सौंप दिया। द्वितीय विश्वयुद्ध में पराजय के बाद, जापान ने ताइवान को वापस 'चीन' (चीनी गणतंत्र को) को सौंप दिया। 

सन् 1949 में चीन में दो दशक तक चले गृहयुद्ध के अंत में जब माओत्से तुंग ने पूरे मुख्यभूमि चीन पर अपना अधिकार जमा लिया तो विरोधी राष्ट्रवादी पार्टी के नेता और समर्थक भागकर ताइवान आ गए। ताइवान अमेरिका के संरक्षण में चला गया। सन् 1950 में अमेरिकी राष्ट्रपति ने जल सेना का जंगी जहाज 'सातवां बेड़ा' ताइवान और चीन के बीच के समुद्र में पहरेदारी करने भेजा। सन् 1954 में अमेरिकी राष्ट्रपति आइज़न हावर ने ताइवान के साथ आपसी रक्षा संधि पर भी हस्ताक्षर किए। 

शुरू में 'रिपब्लिक ऑफ चाइना' (ताइवान) संयुक्त राष्ट्रसंघ का सदस्य था और चीन नहीं। धीरे-धीरे अमेरिका के संबंध चीन से अच्छे होने लगे और विश्व में चीन का दबदबा बढ़ने लगा तो सन् 1971 में चीन को संयुक्त राष्ट्रसंघ की सदस्यता मिल गई और चीन के दबाव में ताइवान की सदस्यता खारिज कर दी गई। चीन ने ताइवान को अपना प्रांत घोषित कर दिया। धीरे-धीरे चीन के राजनीतिक दबाव की वजह अन्य राष्ट्रों ने भी ताइवान के साथ कूटनीतिक संबंध तोड़ लिए।

ताइवान में सन् 2000 के चुनावों में स्वतंत्र ताइवान समर्थकों की जीत हुई किन्तु चीन ने चेतावनी दे दी कि उसे ताइवान की स्वतंत्रता स्वीकार नहीं है। आठ वर्षों के इस दल के शासन में कई बार ऐसे अवसर आए जब चीन और ताइवान युद्ध पर उतारू हो गए थे। चीन ने बारह सौ मिसाइलें ताइवान की ओर मुंह करके तान रखी हैं। दूसरी ओर ताइवान के पास एक बड़ी सेना है। सेना की संख्या, ताइवान की जनसंख्या का करीब एक प्रतिशत है। किसी भी किस्म की स्वतंत्रता घोषित करने या चीन के साथ एकीकरण में अनिश्चितकालीन विलम्ब करने के विरुद्ध ताइवान को कई बार चीन से धमकियां मिल चुकी हैं।
**ताऊस** पंजाब का एक झुका हुआ तार वाद्य है। इसका आविष्कार सिखों के छठे गुरु, गुरु हरगोबिंद ने किया था। बाद में गुरु गोबिंद सिंह ने इसका एक हल्का स्वरूप दिलरुबा बनाया। फ़ारसी में ताऊस का अर्थ मोर होता है। उसी प्रकार इस वाद्य यंत्र का शरीर एक मोर के सामान होता है, और इसकी गर्दन में 20 भारी धातु के फ़्रेट (fret) होते हैं। गर्दन में 28-30 तारों के साथ लकड़ी का एक लंबा रैक होता है और इसे बो (bow) के साथ बजाया जाता है।

दिलरुबा / इसराज से संबंध
------------------------

दिलरुबा का उद्गम ताऊस से हुआ है और यह 10 वें सिख गुरु, गुरु गोबिंद सिंह की रचना है। दिलरुबा को ताऊस के एक छोटे संस्करण के रूप में डिजाइन किया गया था, जिससे यह सिख सेना के लिए घोड़े पर ले जाना आसान हो गया। ऐसराज दिलरुबा का एक आधुनिक रूप है।

संदर्भ
------

1. ↑  Dharam Singh (2001). *Perspectives on Sikhism*. Publication Bureau, Punjabi University. पृ॰ 158. आई॰ऍस॰बी॰ऍन॰ 978-8-1738-0736-7.
2. ↑  Dutta, Madhumita (2008). *Let's Know Music and Musical Instruments of India*. Star Publications. पपृ॰ 22–23. आई॰ऍस॰बी॰ऍन॰ 978-1-9058-6329-7.

बाहरी कड़ियाँ
-------------

* YouTube वीडियो - उस्ताद रणबीर सिंह जी ताऊस बजाते हुए
* यूट्यूब taus के दृश्य-श्रव्य
साँचा:Infobox economy

**ताइवान की अर्थव्यवस्था** एक विकसित पूँजीवादी अर्थव्यवस्था है जो एशिया की ७वीं तथा विश्व की २२वीं सबसे बड़ी अर्थव्यवस्था है।   Taiwan is the most technologically advanced computer microchip maker in the world.

सन २०१८ में दूरसंचार, वित्तीय सेवाएँ और उपयोगी सेवाएँ (utility services) ताइवान के तीन सर्वाधिक व्यक्तिगत भुगतान के सेक्टर हैं।  वैश्विक उद्यमिता सूचकांक की दृष्टि से ताइवान की अर्थव्यवस्था सन २०१५ में एशिया में सर्वोच्च स्थान पर थी।  अधिकांश बैंक जो पहले सरकार के स्वामित्व में थे, अब उनका निजीकरण किया जा चुका है और अब पारिवारिक स्वामित्व के व्यापार ताइवान की अर्थव्यवस्था में छाए हुए हैं। सन १९८७ तक ताइवान में सैन्य शासन रहा जिसमें प्रौद्योगिकी पर केन्द्रित आर्थिक अयोजन पर बल दिया गया। उसके बाद के तीन दशकों में सकल घरेलू उत्पाद (GDP) के विकास की वास्तविक दर लगभग 8% रही है। निर्यात का विकास इससे भी अधिक तेज गति से हुआ है और द्वितीय विश्वयुद्ध के बाद इससे औद्योगीकरण को और भी बल मिला है। मुद्रास्फीति और बेरोजगारी कम हैं और व्यापार अधिशेष (trade surplus) प्रचुर मात्रा में है। ताइवान के विदेशी मुद्रा का भण्डार विश्व में चौथा सबसे बड़ा है। सकल घरेलू उत्पाद में कृषि का योगदान 3% है जो 1952 में 35% था। अर्थव्यवस्था में सेवा क्षेत्र (service sector) का योगदान 73% है।

सन्दर्भ
-------

1. ↑  "Select Aggregates". *Imf.org*. मूल से 14 मार्च 2019 को पुरालेखित. अभिगमन तिथि 27 July 2018.
2. ↑  "World Bank Country and Lending Groups – World Bank Data Help Desk". *datahelpdesk.worldbank.org*. मूल से 11 January 2018 को पुरालेखित. अभिगमन तिथि 27 July 2018.
3. ↑  "संग्रहीत प्रति". मूल से 1 मार्च 2019 को पुरालेखित. अभिगमन तिथि 16 जुलाई 2020.
4. ↑  "संग्रहीत प्रति". मूल से 9 अगस्त 2019 को पुरालेखित. अभिगमन तिथि 16 जुलाई 2020.
5. ↑  "संग्रहीत प्रति". मूल से 12 मई 2019 को पुरालेखित. अभिगमन तिथि 16 जुलाई 2020.
6. ↑  "संग्रहीत प्रति". मूल से 3 अप्रैल 2019 को पुरालेखित. अभिगमन तिथि 16 जुलाई 2020.
7. ↑  "薪資行情大調查 電信業月薪破10萬最高". *Chinatimes.com*. मूल से 22 जून 2018 को पुरालेखित. अभिगमन तिथि 27 July 2018.
8. ↑  "The China Post". *The China Post*. मूल से 23 जुलाई 2017 को पुरालेखित. अभिगमन तिथि 27 July 2018.
9. ↑  "Family Business". *KPMG*. 16 July 2018. मूल से 12 जून 2018 को पुरालेखित. अभिगमन तिथि 27 July 2018.
10. ↑  "Documents" (PDF). *isites.harvard.edu*. मूल से 3 जुलाई 2013 को पुरालेखित (PDF). अभिगमन तिथि 16 जुलाई 2020.
{{Infobox settlement
| name = तरबगंज (तहसील), गोंडा
| native\_name bhagohar shiwbhagwan = gata no 303
| native\_name\_lang = हिंदी 
| other\_name = 
| nickname = 
| settlement\_type = क़स्बा 
| image\_skyline = 
| image\_alt = 
| image\_caption = 
| pushpin\_map =
| pushpin\_label\_position = 
| pushpin\_map\_alt = 
| pushpin\_map\_caption = 
| latd = 
| latm = 
| lats = 
| latNS = 
| longd = 
| longm = 
| longs = 
| longEW = 
| coordinates\_display = 
| subdivision\_type = देश 
| subdivision\_name =  भारत
| subdivision\_type1 = राज्य
| subdivision\_name1 = [[उत्तर प्रदेश
| subdivision\_type2 = जनपद
| subdivision\_name2 = गोंडा
| established\_title = 
| established\_date = 

| founder = 
| named\_for = 
| government\_type = 
| governing\_body = 
| unit\_pref = मीट्रिक
| area\_footnotes = 
| area\_rank = 
| area\_total\_km2 = 
| elevation\_footnotes = 
| विधायक = प्रेम नारायण पाण्डेय
| elevation\_m = 
| population\_total = 
| population\_as\_of =
| population\_rank = 
| population\_density\_km2 = 
| population\_demonym = 
| population\_footnotes = 
| demographics\_type1 = भाषा 
| demographics1\_title1 = आधिकारिक 
| demographics1\_info1 = हिंदी
| demographics1\_title2 = बोलचाल की भाषा 
| demographics1\_info2 = हिंदी , उर्दू , अवधी
| timezone1 = आईएसटी
| utc\_offset1 = +5:30
| postal\_code\_type = PIN
| postal\_code = 
| area\_code\_type = टेलीफोन कोड
| area\_code = 
| registration\_plate = 
| website = 
| footnotes = 
}}
यह तहसील गोंडा जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 363 गांव हैं।पहले यह दिक्सिर विधानसभा के रूप में जाना जाता था पर 2012 से इसे तरबगंज विधानसभा के नाम से जाना जाता है। यह अपनी सीमाएं दक्षिण में फैज़ाबाद से पूर्व में नवाबगंज से उत्तर दिशा में वजीरगंज और पश्चिम में बेलसर से साझा करता है।यहां के प्रमुख विद्यालय महाराजा देवीबख़्स सिंह विद्यालय, श्री सर्वांग ऋषि विद्यालय सरावां, जनता इण्टर कालेज अमदही, गांधी विद्यालय नवाबगंज आदि हैं।  

  

|-
|
|
|
|
|-
|

1. ↑  "vlist.in". मूल से 23 अक्तूबर 2016 को पुरालेखित. अभिगमन तिथि 26 नवंबर 2016.
2. ↑  [ Archived 2016-11-21 at the Wayback Machine mapsof
महाराष्ट्र का मानचित्र
**महाराष्ट्र का भूगोल** में प्रयुक्त शब्द *महाराष्ट्र* मुख्य रूप से मराठी भाषा के प्राकृत रूप महाराष्ट्री से लिया गया है। आम जन के अनुसार यह महार और रत्तों की भूमि थी, जबकि अन्य इसे 'दंडकारण्य' के पर्याय 'महा कांतारा' (महान वन) शब्द का अपभ्रंश रूप मानते हैं। महाराष्ट्र क्षेत्रफल की दृष्टि से राजस्थान और मध्य प्रदेश के बाद भारत का तीसरा सबसे बड़ा राज्य है। यह 307,713 वर्ग कि.मी. के क्षेत्र तक फैला हुआ है। इसकी सीमा उत्तर में मध्य प्रदेश, पूर्व में छत्तीसगढ़, दक्षिण-पूर्व में तेलंगाना, दक्षिण में कर्नाटक और दक्षिण-पश्चिम में गोवा से लगती है। महाराष्ट्र की तटरेखा 720 कि.मी. है। महाराष्ट्र में दो प्रमुख राहत विभाग हैं।

भू-परिदृश्य
-----------

महाराष्ट्र में उल्लेखनीय भौतिक एकरूपता है, जो इसके अंतर्निहित भूविज्ञान द्वारा लागू की गई है। राज्य की प्रमुख भौतिक विशेषता इसका पठारी स्वरूप है। सह्याद्री को महाराष्ट्र की भौतिक रीढ़ माना जाता है। इसकी औसतन ऊँचाई १००० मीटर है। इसकी ढलान पश्चिम में कोंकण तक जाती है। महाराष्ट्र की सबसे ऊँची चोटी कलसुबाई शिखर है।

भूविज्ञान और स्थलाकृति
----------------------

मुंबई को छोड़कर पूर्वी सीमाओं सहित महाराष्ट्र एक ऐसे क्षितिज को दर्शाता है जो कि नीरस एकरूप तथा सपाट-शीर्ष वाला है। राज्य की यह स्थलाकृति इसकी भूवैज्ञानिक संरचना के कारण है।

जलवायु
------

इस राज्य की उष्णकटिबंधीय मानसून जलवायु आनंद देने वाली होती है।

इन्हें भी देखें
---------------

* महाराष्ट्र

संदर्भ
------


1. ↑  "महाराष्ट्र जियोप्रोफ़ाइल". *महाराष्ट्र गवर्नमेंट*. मूल से 18 जून 2022 को पुरालेखित. अभिगमन तिथि 21 जून 2023.
2. ↑  डॉ. पुरुषोत्तम गणेश, सहस्रबुद्धे (1979). *महाराष्ट्र संस्कृती* (प्रथमावृत्ति संस्करण). पुणे: अनंत अंबादास कुलकर्णी कॉन्टिनेन्टल प्रकाशन. पृ॰ 11.
ताइवानी राष्ट्रवाद (चीनी भाषा: 臺灣民族主義 ) ताइवान के लोगों को एक अलग राष्ट्र के रूप में पहचानने के लिए एक राष्ट्रवादी आन्दोलन है। ताइवान की जटिल राजनीतिक स्थिति के कारण, यह ताइवान के स्वतन्त्रता आन्दोलन के साथ चीन से अलग पहचान की तलाश में दृढ़ता से जुड़ा हुआ है। इसमें ताइवान-केन्द्रित परिप्रेक्ष्य से इतिहास, भूगोल और संस्कृति की शिक्षा शामिल है, ताइवान की मूल भाषाओं जैसे ताइवानी होक्किएन, हक्का और स्वदेशी भाषाओं को बढ़ावा देने के साथ-साथ अन्य पहलुओं में सुधार भी शामिल है।

लोकतन्त्रीकरण और क्रॉस-स्ट्रेट सम्बन्धों के विकास के बाद से, ताइवान में स्थानीयता एक राष्ट्रवादी राजनीतिक विचारधारा में विकसित हुई है जिसमें एकीकरण के विरोध में स्व-शासन पर अधिक जोर दिया गया है। ताइवानी राष्ट्रवाद ताइवान के निवासियों को एक राष्ट्र और एक सामान्य ताइवानी पहचान के लोगों के समूह में एकजुट करना चाहता है। इसने आगे ताइवान के स्वतन्त्रता आन्दोलन का उदय किया है जिसे जनता से कुछ लेकिन एकमत समर्थन नहीं मिला है।



|  |  |
| --- | --- |
| ताइवान | *ताइवान से सम्बन्धित यह लेख एक आधार है। आप इसे बढ़ाकर विकिपीडिया की सहायता कर सकते हैं।* |
2012 में
**डेनिस लिली** (अंग्रेज़ी: Dennis Lillee; जन्म 18 जुलाई 1949) ऑस्ट्रेलिया के पूर्व क्रिकेट खिलाड़ी हैं। 1971 से 1984 तक चले अपने कभी-कभार विवादास्पद अंतर्राष्ट्रीय करियर में उन्होंने अपने आप को क्रिकेट के सबसे महान गेंदबाजों में से एक की सूची में शामिल किया। जेफ थॉमसन के साथ उनकी जोड़ी काफी प्रसिद्ध है। विकेटकीपर रॉर्ड मार्श के साथ उनके पास टेस्ट मैचों में सबसे सफल गेंदबाज-कीपर होने का खिताब है। 

डेनिस ने 70 टेस्ट मैच खेलें जिसमें उन्होंने 355 विकेट लिये (उस समय का रिकॉर्ड जिसे सबसे पहले इयान बॉथम ने तोड़ा।)। साथ ही 63 वनडे में उन्होंने 103 विकेट लिये। वह किसी भी एक एक दिवसीय अंतर्राष्ट्रीय में 5 विकेट लेने वाले पहले गेंदबाज थे।

आँकडे
-----

|  | मैच | विकेट | पारी सर्वश्रेष्ठ | मैच सर्वश्रेष्ठ | औसत | इकोनोमी | स्ट्राइक रेट | पारी में पाँच | मैच में दस |
| --- | --- | --- | --- | --- | --- | --- | --- | --- | --- |
| टेस्ट | 70 | 355 | 7/83 | 11/123 | 23.92 | 2.75 | 52.0 | 23 | 7 |
| प्रथम श्रेणी | 198 | 882 | 08/29 |  | 23.46 | 2.77 | 50.8 | 50 | 13 |

इन्हें भी देखें
---------------

* ग्रेग चैपल - डेनिस लिली के करियर में ज्यादातर ऑस्ट्रेलिया के कप्तान

सन्दर्भ
-------

1. ↑  रामकृष्णन, मधुसुधन (6 दिसम्बर 2010). "Determination personified" [दृढ़ संकल्प व्यक्ति] (अंग्रेज़ी में). मूल से 2 फ़रवरी 2017 को पुरालेखित. अभिगमन तिथि 25 जनवरी 2017.
तिम्मारसु विजयनगर के राजा कृष्णदेवराय का महा-मंत्री थे। तिम्मारसु का पूरा नाम **सालुवा तिम्मारसु** था परंतु इनके प्रियजन इन्हें "अप्पा जी" और अन्य इन्हें "महाप्रधान" कहते थे।

जीवन
----

महामंत्री तिम्मारसु राजा तुलुव नरस नायक के शासन काल से विजयनगर के महामंत्री हैं। राजा तुलुव नरस नायक ने ही इन्हें महाप्रधान का शीर्षक दिया था। फिल्म "श्री कृष्णदेवराय" के अनुसार कमला तिम्मारसु की पत्नी और फिल्म "महामंत्री तिम्मारसु" के अनुसार अन्नपूर्ण देवी इनकी पुत्री थीं। वह कृष्णदेवराय के लिए पिता समान थे। जब 1509 में राजा वीरनृसिंह राय मरने वाला था, तब उसने तिम्मारसु को कृष्णदेवराय के नेत्र निकालने के लिए कहा था ताकि कृष्णदेवराय की जगह उसका आठ वर्ष का पुत्र राजा बन सके परंतु तिम्मारसु ने एक बकरी के नेत्र निकालकर राजा को दे दिए। वीरनृसिंह राय की मृत्यु के बाद कृष्णदेवराय को राजा बनाने में तिम्मारसु का हाथ था। वह तेनाली रामा के बहुत बड़े सहयोगी थे। 1524 में कृष्णदेवराय ने तिम्मारसु को अपने पुत्र का हत्यारा मान कर परिवार सहित कारागृह में डाल दिया था। पर जब कृष्णदेवराय को तिम्मारसु की निर्दोषता के बारे में पता चला तो राजा ने तिम्मारसु से क्षमा मांगी और उन्हें सम्मान से स्वतंत्र कर दिया पर यह भी मान्यता है कि राजा ने तिम्मारसु को नेत्रहीन कर दिया था। तिम्मारसु ने भी राजा को क्षमा कर दिया था। 1534 में तिम्मारसु का निधन हो गया था।
ताई पर्वत की एक ढलान पर एक मंदिर का दृश्य
**ताई पर्वत** (चीनी: 泰山, ताई शान; अंग्रेजी: Mount Tai) चीन के पूर्वी शानदोंग प्रान्त में ताईआन शहर के उत्तर में स्थित एक ऐतिहासिक और सांस्कृतिक महत्व वाला पहाड़ है। यह चीन के 'पांच सबसे पवित्र पर्वतों' में से एक है और ताओ धर्म में इसकी बहुत अहमियत है। कम-से-कम पिछले ३,००० वर्षों से इस पहाड़ पर पूजा की जा रही और और आज भी इसकी बहुत मान्यता है। इसकी ऊँचाई १,५३२ मीटर (५,०२९ फ़ुट) है।

नाम का अर्थ
-----------

'ताई' (泰) शब्द का मतलब चीनी भाषा में 'शांत' या 'शान्ति' होता है। इसके इर्द-गिर्द बसे 'ताईआन' शहर का नाम इसके नाम 'ताई' (泰) और 'आन' (安) शब्द को जोड़कर बना है। 'आन' का भी अर्थ 'शान्ति' या 'स्थिरता' ही निकलता है, जिसके आधार में एक कहावत है कि 'अगर ताई पर्वत शांत है, तो पूरा देश भी शांत है'।

इन्हें भी देखें
---------------

* ताईआन
* ताओ धर्म
* शानदोंग प्रान्त

सन्दर्भ
-------

1. ↑  China's sacred sites, Shun-xun Nan, Nan Shunxun, Beverly Foit-Albert, Himalayan Institute Press, 2007, ISBN 978-0-89389-262-3, *... At a height of 1545 meters above sea level, the tallest peak of Mount Tai rises 1360 meters above its surroundings ... among China's five major Taoist mountains ...*
**डेबोराह हेरोल्ड** एक भारतीय साइकिल चालक है, जिनका जन्म १८ फ़रवरी १९९५ में एबरडीन, अंडमान और निकोबार द्वीप समूह में हुआ था। हेरोल्ड एक जातीय निकोबारी है वह कार निकोबार में बड़ी हुई, जहां उनके पिता वायु सेना के अधिकारी के रूप में सेवा करते थे। और वह २००४ में पोर्ट ब्लेयर में थी जब सुनामी आया और उन्होंने एक सप्ताह पेड़ के तने से निकला। उन्हें अंडमान में भारतीय खेल प्राधिकरण (एसएआई) केंद्र का समर्थन प्राप्त हुआ। २०११ के बाद से, वह नई दिल्ली में रहती है, और इंदिरा गांधी स्पोर्ट्स कॉम्प्लेक्स वेल्दोम में ट्रेनिंग देती है। २०१४ में, हेरोल्ड ने ५०० मील दूर परीक्षण में ट्रैक एशिया कप में दो स्वर्ण पदक और टीम स्प्रिंट जीता था। अक्टूबर २०१५ में, उन्होंने ताइवान कप ट्रैक इंटरनेशनल क्लासिक में पांच पदक जीते, और ट्रैक इंडिया कप में तीन पदक जीते। वह एक अनुशासन की यूसीआई रैंकिंग में पहली भारतीय साइकिल चालक है जिन्होंने ५००m टाइम ट्रायल में चौथा स्थान हासिल किया था। उन्होंने भविष्य(२०२०) में होने वाले टोक्यो में ओलंपिक खेलों की शुरुआत के लिए बहुत सारा काम भी किया है।

सन्दर्भ
-------

1. ↑  Alter, Jamie (December 12, 2015). "Tsunami survivor Deborah Herold is world No. 4 cyclist". The Times of India. Retrieved December 28, 2015.
2. ↑  ^ Alter, Jamie (December 11, 2015). "Indian cyclist Deborah Herold makes history with 4th place ranking". The Times of India. Retrieved December 28, 2015.
3. ↑  "Cyclist Deborah Herold sets sights on 2020 Tokyo Olympics". Mail Today. November 17, 2015. Retrieved December 28, 2015.
डेनियल सेल की संरचना

**डेनियल सेल** एक वैद्युत-रासायनिक सेल है जिसका आविष्कार वर्ष १८३६ में ब्रितानी रसायन विज्ञानी और मौसम विज्ञानी जॉन फ्रेडरिक डेनियल ने किया था। इसका निर्माण डेनियल ने तांबे के बर्तन (कैथोड के रूप में) में कॉपर सल्फेट CuSO4 (नीला थोथा) का विलयन भरकर किसी मिट्टी के बर्तन में तनु H2SO4 (गंधक का अम्ल) भरकर उसके अन्दर ज़िंक की छड़ (ऐनोड के रूप) रखकर बनाया। इस सैल का विद्युत वाहक बल 1.1 वोल्ट होता है। इसका उपयोग प्रयोगशालाओं में स्थिर वोल्टेज प्राप्त करने के लिए किया जाता हैं।

Zn(s) → Zn2+(aq) + 2e−. . (मानक इलेक्ट्रोड विभव −0.7618 V )
धनाग्र (कैथोड) पर कॉपर का अपचयन होता है:

Cu2+(aq) + 2e− → Cu(s). . (मानक इलेक्ट्रोड विभव +0.340 V )
ध्यान दें कि धनात्मक आवेश से युक्त कॉपर आयन धनाग्र की तरफ गति करते हैं।

सम्पूर्ण अभिक्रिया यह है:

Zn(s) + Cu2+(aq) → Zn2+(aq) + Cu(s). . (खुले परिपथ का वोल्टेज 1.1018 V )

सन्दर्भ
-------

1. ↑  Michael Clugston, Rosalind Flemming, *Advanced Chemistry*, p. 224, Oxford University Press, 2000 ISBN 0199146330.
2. ↑   National Bureau of Standards, *Zinc and its Alloys*, p. 40, U.S. Government Printing Office, 1931 साँचा:Oclc.

बाहरी कड़ियाँ
-------------

* डेनियल सेल प्रयोग
**मरीचि** एक ऋषि हैं। वे ब्रह्मा के एक मानसपुत्र तथा सप्तर्षियों में से एक हैं।
गीता के अनुसार मरीचि वायु है और कश्यप ऋषि के पिता हैं। इनका विवाह दक्ष प्रजापति की पुत्री सम्भूति के साथ हुआ था। 

वह वेदांत के संस्थापक हैं और उन्हें २४वें *तीर्थंकर* महावीर के पिछले पुनर्जन्म में से एक के रूप में संदर्भित किया जाता है।

जीवन
----

मारीचि का जीवन उनके वंशजों के विवरण से अधिक जाना जाता है, विशेष रूप से ऋषि कश्यप से। मारीचि का विवाह कला से हुआ और उन्होंने कश्यप को जन्म दिया (कश्यप को कभी-कभी प्रजापति के रूप में भी स्वीकार किया जाता है, जिसे अपने पिता से सृजन का अधिकार विरासत में मिला था)। माना जाता है कि वह हिंदू भगवान विष्णु की निरंतर ऊर्जा से बने हैं। माना जाता है कि उन्होंने ब्रह्मा की तपस्या पुष्कर की थी। माना जाता है कि वे नारद मुनि के साथ, महाभारत के दौरान भीष्म को मिलने गए थे, जब वह तीर बिस्तर पर लेटे थे। मारीचि को तपस्या करने के लिए युवा महाराजा ध्रुव के सलाहकार के रूप में भी उद्धृत किया गया है। उनका नाम कई हिंदू धर्मग्रंथों जैसे *ब्रह्मांड पुराण* और *वेदों* में भी पाया जाता है।

जैन धर्म
--------

जैन धर्मग्रंथों में, मारीचि भरत चक्रवर्ती के पुत्र माने जाते हैं जिन्होंने कई जन्मों के बाद जैन धर्म के 24वें तीर्थंकर महावीर के रूप में जन्म लिया। मरीचि के रूप में अपने जीवन में, वह एक जैन भिक्षु ऋषभनाथ का अनुसरण करते हुए, पहले तीर्थंकर बने, लेकिन जैन तपस्या के कठोर नियमों का पालन करने में असमर्थ थे। इसलिए उन्होंने एक वस्त्र, पैडल और एक छाता लिया और कपिल को अपना पहला शिष्य मानकर अपना धर्म स्थापित किया।

सन्दर्भ
-------

1. 1 2  Roshen Dalal (2010). *Hinduism: An alphabetical guide*. Penguin. पृ॰ 245.
2. ↑  "Introduction and Preface".
3. 1 2  Dundas 2002, पृ॰ 21.
4. ↑  Wilkins, W.J. (2003). *Hindu Mythology*. New Delhi: D.K. Printworld (P) Limited. पृ॰ 370. आई॰ऍस॰बी॰ऍन॰ 81-246-0234-4.
5. ↑  Sathyamayananda, Swami (2012). *Ancient sages*. Mylapore, Chennai: Sri Ramakrishna Math. पपृ॰ 14–16. आई॰ऍस॰बी॰ऍन॰ 978-81-7505-356-4.
6. ↑  Suriji, Acharya Gunaratna (2011). *Confession: The Path to Self Liberation*. Jingun Aaradhak Trust.
सूर्यास्त के वक़्त ख़ान तेन्ग्री की चोटी
**तियान शान** (अंग्रेज़ी: Tian Shan या Tien Shan; मंगोल: Тэнгэр уул, तेंगेर उउल; उइग़ुर: تەڭرى تاغ‎, तेन्ग्री ताग़; चीनी: 天山, तियान शान) मध्य एशिया का एक पहाड़ी सिलसिला है।

विवरण
-----

तियान शान पर्वतमाला टकलामकान रेगिस्तान के उत्तर और पश्चिम में क़ाज़क़स्तान, किर्गिज़स्तान और चीन के पश्चिमी सूबे शिनजियांग की सरहद पर स्थित है। पश्चिम में यह पामीर पर्वतमाला से मिलती है। क़ाज़क़स्तान और चीन पर स्थित इसिक कुल झील इसके उत्तर-पूर्व में स्थित है। इस सिलसिले की सब से बुलंद चोटी ४,१४८ मीटर (१३,६०९ फ़ुट) ऊँचा जेन्गिश चोकुसु (अंग्रेज़ी: Victory Peak) है। इसकी दूसरी सब से बुलंद छोटी ७,०१० ऊँचा ख़ान तंग्री (Khan Tengri) है। इस पर्वत शृंखला से उभरने वाले अहम दरियाओं में सिर दरिया, इली नदी और तारिम नदी शामिल हैं। इस इलाक़े में पहुंचने वाले पहले यूरोपी पीटर समीनोफ़ थे जिन्होंने १८५० की दहाई में यहाँ का दौरा किया और तियाँ शान की तफ़सीलात को बयान किया।

इन्हें भी देखें
---------------

* टकलामकान रेगिस्तान
* सिर दरिया
* इसिक कुल
* पामीर पर्वतमाला

सन्दर्भ
-------

1. ↑  The Bradt Travel Guide: Kyrgyzstan Archived 2016-01-02 at the Wayback Machine, Laurence Mitchell, Bradt Travel Guides, 2008, ISBN 978-1-84162-221-7
यह लेख तीन रंग के ध्वजों के बारे में है। भारत के ध्वज के लिए, भारत का ध्वज देखें।
 भारत का तिरंगा ध्वज
**तिरंगा** या **त्रिरंग** ध्वज उन झण्डों को कहते हैं जिनमें तीन विभिन्न रंग की पट्टियाँ हों। ये पट्टियाँ छोटी-बड़ी या समान हो सकती हैं; क्षैतिज या उर्ध्व विभाजित हो सकती हैं। भारत का तिरंगा झण्डा इसका एक उदाहरण है।

कुछ अन्य तिरंगे ध्वज
--------------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| भारत का तिरंगा ध्वज |
| भारत का तिरंगा ध्वज |

 | 

|  |
| --- |
| आर्मीनिया का ध्वज (क्षैतिज तिरंगा) |
| आर्मीनिया का ध्वज (क्षैतिज तिरंगा) |

 | 

|  |
| --- |
| जर्मनी का ध्वज (क्षैतिज तिरंगा) |
| जर्मनी का ध्वज (क्षैतिज तिरंगा) |

 |
| 

|  |
| --- |
| नीदरलैंड का ध्वज (क्षैतिज तिरंगा) |
| नीदरलैंड का ध्वज (क्षैतिज तिरंगा) |

 | 

|  |
| --- |
| रूस का ध्वज (क्षैतिज तिरंगा) |
| रूस का ध्वज (क्षैतिज तिरंगा) |

 | 

|  |
| --- |
| सर्बिया का ध्वज (क्षैतिज तिरंगा) |
| सर्बिया का ध्वज (क्षैतिज तिरंगा) |

 |
| 

|  |
| --- |
| फ्रान्स का ध्वज (उर्ध्व तिरंगा) |
| फ्रान्स का ध्वज (उर्ध्व तिरंगा) |

 | 

|  |
| --- |
| आयरलैंड का ध्वज (उर्ध्व तिरंगा) |
| आयरलैंड का ध्वज (उर्ध्व तिरंगा) |

 | 

|  |
| --- |
| इटली का ध्वज (उर्ध्व तिरंगा) |
| इटली का ध्वज (उर्ध्व तिरंगा) |

 |
| 

|  |
| --- |
| गैम्बिया का ध्वज |
| गैम्बिया का ध्वज |

 |

इन्हें भी देखें
---------------

* भारत का ध्वज
* तीन रंगो से युक्त ध्वजों की सूची

बाहरी कड़ियाँ
-------------
अक्टूबर १८९४ इ में किसी अप्रत्याशित एवं गुप्त परिस्तिथियों में सेना के ड्रेफ्यस नामक एक यहूदी पदाधिकारी को बंदी बनाया गया और उसका कोर्टमार्शल करके उस पर भयंकर कुचक्र करने का आरोप लगाया गया, इसके अतिरक्त उसपर यह भी आरोप लगाया गया की उसने विदेशी शक्ति जर्मनी को फ्रांस की सरकार के महतवपूर्ण दस्तावेग दिए थे ड्रेफ्यस के विरुद्ध कोर्त्मर्शंल की कार्यवाही गुप्त रूप से की गयी कहा जाता है की दस्तावेजों में ड्रेफ्यस के हाथ के लिखे हुए कुछ कागजात भी थे सैनिक न्यायलय ने उसे सेना से निकल दिया और उसे आजीवन बंदी बना लिया गया और उसे अनेक प्रकार से अपमानित किया गया ड्रेफ्यस को फ्रेंच प्रायद्वीपीय गयाना में भेज दिया गया यह प्रदेश दक्षिण अमरीका का निर्जन तथा उजाड़ प्रदेश था. ड्रेफ्यस के मित्रों ने सरकार की इस निति की आलोचना की कहा की उसका यह कार्य अनुचित था , किन्तु सरकार ने इस और कोई ध्यान नहीं दिया. १८९६ इ में एक सरकारी गुप्तचर अधिकारी कर्नल पीकार्ट ने यह अत लगाया की जिस दस्तावेग के लिए ड्रेफ्यस पर आरोप लगाया वह ड्रेफ्यस के हाथ का लिखा हुआ न होकर मेजर इस्तर हैजी का हस्तलेख था. सेना के उच्च अधिकारीयों ने इस सुचना को दबा दिया क्यूंकि इस मामले में यदि सेना के कोर्टमार्शल की कार्यवाही को गलत सिध्ह किया गया तो सेना का मनोबल गिरेगा. अतः कर्नल पीकार्ट को पदच्युत कर दिया गया. इसके विपरीत ड्रेफ्यस के समर्थकों ने ड्रेफ्यस को अपराध मुक्त करके क्षमा किया जाने की मांग की. ड्रेफ्यस के समर्थकों के विरोध को ध्यान में रखते हुए सरकार ने १९०० इ में एक अधिनियम द्वारा उन सभी अपराधियों को क्षमा कर दिया जो उस अभियोग में पकडे गए थे. १२ जुलाई १९०६ को ड्रेफ्यस का मामला सेशन कोर्ट में प्रस्तुत किया गया. न्यायलय ने उसे निर्दोष सिद्ध कर दिया गया.
पाल तारामंडल की एक तस्वीर जिसमें डॅल्टा वलोरम "δ" के चिह्न वाला दाएँ नीचे की तरफ़ स्थित तारा है
**डॅल्टा वलोरम**, जिसके बायर नामांकन में भी यही नाम (δ Vel या δ Velorum) दर्ज है, आकाश में पाल तारामंडल में स्थित एक तारों का मंडल है जिसमें दो द्वितारे दिखाई दिए हैं। इसका सब से रोशन तारा "डॅल्टा वलोरम ए" +२.०३ मैग्निट्यूड की चमक (सापेक्ष कांतिमान) रखता है और पृथ्वी के आकाश में दिखने वाले तारों में से ४९वाँ सब से रोशन तारा है। अगर डॅल्टा वलोरम के सभी तारों को इकठ्ठा देखा जाए तो इनकी मिली-जुली चमक १.९५ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है। यह तारे पृथ्वी से लगभग ७९.७ प्रकाश-वर्ष की दूरी पर हैं।

अन्य भाषाओं में
---------------

डॅल्टा वलोरम को चीनी में "कू शी" (弧矢, हू शी) कहते हैं जिसे अंग्रेज़ी में "Koo She" लिखा जाता है और जिसका अर्थ "तीर-कमान" है।

वर्णन
-----

खगोलशास्त्रियों को इस तारों के मंडल को ग़ौर से देखने पर दो द्वितारों के मंडल मिले हैं:

* **डॅल्टा वलोरम ए** (δ Vel A) - यह डॅल्टा वलोरम बी के साथ एक द्वितारा मंडल में है। यह एक A श्रेणी का मुख्य अनुक्रम तारा है।
* **डॅल्टा वलोरम बी** (δ Vel B) - यह डॅल्टा वलोरम ए के साथ एक तारामंडल में है।
* **डॅल्टा वलोरम सी** (δ Vel C) और **डॅल्टा वलोरम डी** (δ Vel C) - यह दोनों एक-दूसरे से एक अलग द्वितारा मंडल में बंधे हुए हैं।

अयन चलन की वजह से सन् ९००० में डॅल्टा वलोरम पृथ्वी के दक्षिणी ध्रुव के ठीक ऊपर स्थित प्रतीत होगा, यानि पृथ्वी का दक्षिणी ध्रुव तारा होगा।

इन्हें भी देखें
---------------

* द्वितारा
* द्वितारा
* मुख्य अनुक्रम
* पाल तारामंडल

सन्दर्भ
-------

1. ↑  Allen, Richard Hinckley (1963). *Star Names: Their Lore and Meaning* (Revised edition संस्करण). New York: Dover Publications. पृ॰ 73. आई॰ऍस॰बी॰ऍन॰ 0486210790.सीएस1 रखरखाव: फालतू पाठ (link)
डॅल्टा महाश्वान तारा
**डॅल्टा महाश्वान**, जिसका बायर नाम "डॅल्टा कैनिस मेजोरिस" (δ Canis Majoris या δ CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ३७वाँ सब से रोशन तारा माना जाता है। यह हमसे १,८०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८३ है।

अन्य भाषाओं में
---------------

डॅल्टा महाश्वान को अंग्रेज़ी में "वॅज़ॅन" (Wezen) भी कहा जाता है। यह मूल रूप से अरबी भाषा के "वज़न" (وزن‎) शब्द से लिया गया है, जिसका अर्थ वही है जो हिन्दी में होता है, यानि "भार"।

वर्णन
-----

डॅल्टा महाश्वान एक F8 Ia श्रेणी का महादानव तारा है। इसकी भयंकर अंदरूनी चमक (निरपेक्ष कान्तिमान) हमारे सूरज की ५०,००० गुना है। इसका व्यास हमारे सूरज के व्यास का २१५ गुना और इसका द्रव्यमान सूरज के द्रव्यमान का १७ गुना है। इसकी उम्र केवल १ करोड़ वर्ष है (तुलना के लिए हमारे सूरज की आयु ४.५७ अरब वर्ष अनुमानित की गई है)। फिर भी इसमें नाभिकीय संलयन (न्यूक्लियर फ्यूज़न) इतनी तेज़ी से चला के इसके केंद्र में अब हाइड्रोजन इंधन समाप्त हो गया है और अन्य तत्वों को जोड़कर उनसे भी भारी तत्व बनाए जा रहे हैं। इस वजह से इस तारे की सतह का तापमान ठंडा पड़ता जा रहा है और तारा अकार में फूल रहा है। जैसे-जैसे यह ठंडा पड़ता है इसका रंग लाल होता चला जाएगा और क़रीब १ लाख सालों में यह एक लाल महादानव तारा बन जाएगा। जब इसका केंद्र लोहे से भर जाएगा यह सिमटकर एक महानोवा (सुपरनोवा) विस्फोट के साथ ध्वस्त हो जाएगा।

यह तारा इतना बड़ा है कि अगर यह पृथ्वी के इतना ही नज़दीक होता जितना कि व्याध तारा है तो रात में इसकी रौशनी आधे चाँद के बराबर होती।

इन्हें भी देखें
---------------

* महादानव तारा
* महाश्वान तारामंडल

सन्दर्भ
-------

1. ↑  The Practical Astronomer, Will Gater and Anton Vamplew, Penguin, 2010, ISBN 978-0-7566-6210-3.
काशी हिन्दू विश्वविद्यालय में ‘माध्वी’ का नाट्य-मंचन

Karna, one of the Kauravas, slays the Pandavas' nephew Ghatotkacha with a weapon given to him by Indra, the king of the gods, from a manuscript of the Razmnama
काशी के सांस्कृतिक गौरव की पहचान है।

‘माध्वी’ महाभारत के उद्योग पर्व से ली गई एक संवेदनशील कथा है। इसमें कथा नायिका माध्वी एक पितृसतात्मक समाज में विडंबनापूर्ण जीवन जीने को अभिशप्त है। पुरुषार्थ दंभ के प्रबल आवेग में माध्वी के खुद का कोई अस्तित्व नहीं। माध्वी अपने महत्वाकांक्षी पिता राजा ययाति द्वारा मुनिकुमार गालव को भेंट कर दी जाती है। कारण यह है कि वह मुनिकुमार गालव के 800 अश्वमेधी घोड़ों की याचना को पूरा नहीं कर पाता है। दूसरी ओर मुनिकुमार गालव ऋषि विश्वामित्र को गुरुदक्षिणा के रूप में 800 अश्वमेधी घोड़ों को देने के लिए वचनबद्ध है।

माध्वी को पाकर मुनिकुमार गालव यह सोचता है कि अब उसके पास एकमात्र माध्वी ही वह साधन है जिसके द्वारा वह अपने गुरु के वचन को पूर्ण कर सकता है। अतिसुंदर रूपवती माध्वी को नव-यौवन प्राप्ति का आशिर्वाद मिला है साथ ही यह भी कि माध्वी के गर्भ से उत्पन्न बालक भविष्य में एक प्रतापी सम्राट होगा। मुनिकुमार गालव माध्वी को लेकर आर्यावत के उन सम्राटों के पास जाता है जो माध्वी के बदले उसे 800 अश्वमेधी घोड़े प्रदान कर सके। कई राजाओं को पति रूप में स्वीकारने को विवश माध्वी हर जगह मानसिक एवं शारीरिक प्रताड़ना को झेलती है। उसे अपने ममत्व और वात्सल्य का भी त्याग करना पड़ता है। सबसे कारुणिक स्थिति तब उत्पन्न होती है जब बेबस माध्वी भावहीन मुद्रा में ऋषि विश्वामित्र तक को वरण कर लेती है क्योंकि मुनिकुमार गालव माध्वी को कई राजाओं को सौंपकर भी 800 अश्वमेधी घोड़ों को नहीं जुटा पाता है। यह पूरी कहानी माध्वी के इर्द-गिर्द घूमती हुई इस सच को उजागर करती है कि हर पुरुष स्त्री देह को अपनी इच्छापूर्ति का साधन-मात्र समझता है। उसे स्त्री मन, बुद्धि, आत्मा और चेतना का ख्याल नहीं होता है। वह सौंदर्य का उपासक तो है किंतु वह स्त्री के ऊपर स्वछंद शासन की भी अदम्य इच्छा रखता है।

सन्दर्भ
-------
फ़्रांस की एक ग़ुफ़ा में मिला तारपान-जैसे घोड़े का पुरापाषाण काल में बना चित्र
आधुनिक हेक नस्ल का घोड़ा जिसका रंग-रूप तारपान से मिलता है
**तारपान** या **यूरेशियाई जंगली घोड़ा** एक जंगली घोड़े की नस्ल थी जो विलुप्त हो चुकी है। विश्व का आखरी ज्ञात तारपान सन् १९०९ में रूस में मर गया। कुछ आधुनिक घोड़ों की नस्लें तारपान से मिलती जुलती हैं, जैसे की हेक घोड़ा। तारपान का रंग हल्का ख़ाकी होता था। जीव-वैज्ञानिक मानते हैं कि विश्व के पालतू घोड़े तारपान के ही विकसित वंशज हैं।

नाम
---

"तारपान" शब्द कई तुर्की भाषाओँ में मिलता है (जैसे कि किर्ग़िज़ और काज़ाख़) और इसका अर्थ "जंगली घोड़ा" होता है। इसे अंग्रेज़ी में "tarpan" लिखा जाता है और इसका वैज्ञानिक नाम "ऍक्वस कबैलस फ़ॅरस" (Equus caballus ferus) या सिर्फ़ "ऍक्वस फ़ॅरस" बताया जाता है।

इतिहास
------

इतिहासकारों का मानना है कि तारपान कभी दक्षिण फ्रांस से लेकर पूर्व में मध्य रूस तक रहा करता था। इन क्षेत्रों में पुरापाषाण काल में मानवों द्वारा शिला-चित्रों में तारपान से मिलते-जुलते घोड़े देखने को मिलते हैं। माना जाता है कि सबसे पहले मध्य एशिया के घास के मैदानों में शक लोगों ने इन्हें लगभग ३००० ईसापूर्व में पालतू बनाया।

इन्हें भी देखें
---------------

* घोड़ा

सन्दर्भ
-------

1. ↑  P R Yadav. "Vanishing And Endangered Species". Discovery Publishing House, 2004. आई॰ऍस॰बी॰ऍन॰ 9788171417766. *... The ancestor of all these 'warm-bloods', a plateau-dwelling pony called the Tarpan (Equus ferus), became extinct within the last hundred years; its blood still flows in herds of mixed-blood feral horses ...*
2. ↑  Merriam-Webster Unabridged - Tarpan
3. ↑  "Vasmer's Etymological Dictionary - Tarpan". मूल से 20 फ़रवरी 2019 को पुरालेखित. अभिगमन तिथि 14 जून 2020.
4. ↑  "Tarpan". *Breeds of Livestock*. Oklahoma State University. मूल से 16 जनवरी 2009 को पुरालेखित. अभिगमन तिथि 21 अगस्त 2011.
**डिओडेटस एंड्रियास डैडी कहादी संजोयो** (जन्म 28 दिसंबर 1976), जिसे आमतौर पर **डैडी कॉर्बुज़ियर** के नाम से जाना जाता है, चीनी मूल के इंडोनेशियाई टेलीविजन प्रस्तोता, अभिनेता, यूट्यूबर और पूर्व मानसिक विशेषज्ञ हैं। वह लगातार दो बार "वर्ल्ड्स बेस्ट **मेंटलिस्ट**" के लिए मर्लिन अवार्ड जीतने वाले जादूगरों में से एक हैं।

परिचय
-----

डैडी ने 1998 में आरसीटीआई पर इम्प्रेसारियो 008 के साथ टेलीविजन पर अपनी शुरुआत की। उन्होंने कई मशहूर जादूगरों के साथ कई पब्लिसिटी स्टंट किए। एक अभिनेता के रूप में, डैडी ने द मेंटलिस्ट (2011) में अभिनय किया। डैडी ने एक्शन फिल्म ट्रायंगल द डार्क साइड (2016) का लेखन, निर्देशन और अभिनय भी किया।

डैडी को यूट्यूबर के नाम से भी जाना जाता है। जादूगर की दुनिया से अपने इस्तीफे के बाद, डैडी अब सक्रिय रूप से अपने यूट्यूब चैनल पर "क्लोज द डोर" शीर्षक वाले पॉडकास्ट के वीडियो बनाते हैं । नवंबर 2021 तक, उनके यूट्यूब चैनल के 16 मिलियन से अधिक सब्सक्राइबर हैं और उनके वीडियो को 2.31 बिलियन से अधिक बार देखा गया है।

कोरोनावायरस रोग 2019 में उन्होंने साइटोकिन स्टॉर्म में
मृत्यु को महसूस किया था।

21 जून 2019 को **शुक्रवार** की नमाज़ के बाद, डेडी कॉर्बुज़ियर ने 
गुस मिफ्ताह द्वारा निर्देशित दो वाक्यों को कहकर आधिकारिक तौर पर इस्लाम में परिवर्तित हो गए। इस्लाम में परिवर्तित होने के लिए डैडी का जुलूस खुले तौर पर निकाला गया और कई लोगों ने देखा उनमें से कुछ ने इस पल को कैद कर लिया।

सम्मान
------

उन्होंने 13 अक्टूबर 2021 को रक्षा मंत्रालय के रिजर्व कंपोनेंट प्रोग्राम के लिए राजदूत के रूप में नियुक्त किया। कार्यक्रम को बढ़ावा देने के लिए मंत्रालय के साथ उनके काम के लिए, रक्षा मंत्री प्रबोवो सुबियांतो ने उन्हें 9 दिसंबर को ब्रेवेट लेफ्टिनेंट कर्नल रैंक के रूप में नियुक्त किया। 2022. उनकी नियुक्ति को इंडोनेशियाई सशस्त्र बलों के कमांडर जनरल अंदिका पेरकासा और इंडोनेशियाई सेना के कमांडर जनरल डुडुंग अब्दुर्राचमैन द्वारा अनुमोदित किया गया था ।

पुस्तकें
--------

* मंत्र (2005)
* जादू की किताब (2007)
* रूबिक क्यूब के सेवन डार्क सीक्रेट्स (2008)
* ओसीडी: ऑब्सेसिव कॉर्बुज़ियर का आहार (2013)
* डमीज के लिए यूट्यूबर (2018)
* मिलेनियल पावर (2019)

इन्हें भी देखें
---------------

* उमर ओंग योक लिन
* मलिक जहाँ खान

सन्दर्भ
-------

1. ↑  "Hiatus From Social Media, Deddy Corbuzier Was Critical Due To COVID-19". *VOI - Waktunya Merevolusi Pemberitaan* (अंग्रेज़ी में).
2. ↑  "Deddy Corbuzier Explains Why Azka Corbuzier Hasn't Converted Like Himself". *VOI - Waktunya Merevolusi Pemberitaan* (अंग्रेज़ी में).
3. ↑  "Deddy Corbuzier resmi jadi mualaf". Insertlive.com. 21 Juni 2019. `|date=` में तिथि प्राचल का मान जाँचें (मदद)
4. ↑  Tim. "Deddy Corbuzier Resmi Jadi Mualaf". *hiburan* (इंडोनेशियाई में). अभिगमन तिथि 2022-12-15.

बाहरी कड़ियाँ
-------------

* इंस्टाग्राम पर डैडी कॉर्बुज़ियर
प्रकाशीय मेज पर व्यवस्थित एक माइकेल्सन व्यतिकरणमापी
माइकेल्सन व्यतिकरणमापी में प्रकाश का पथ
प्रोफेसर ए. ए. माइकेल्सन के प्रारंभिक व्यतिकरणमापी मे दाहिनी ओर से एक प्रकाशकिरण दर्पण M पर आती है। M दर्पण का आधा भाग रजतित (silvered) होता है। जिससे केवल आधा प्रकाश परावर्तित होकर दर्पण M1 पर जाता है और शेष आधा प्रकाश अरजतित भाग से पारगमित होकर सीधा दर्पण M2 पर आपतित होता है तथा अपने पथ पर परावर्तित हो जाता है। दर्पण M1 तथा M2 एक दूसरे पर लंब होते हैं। दर्पण M1 तथा M2 से परावर्तित होनेवाली प्रकाश की किरणपुंजें पुन: दर्पण M पर आपतित होती है और प्रेक्षक इन दोनों किरणों के द्वारा बनी व्यतिकरण फ्रंजों को देखता है।

माइकेल्सन ने अपने व्यतिकरणमापी की सहायता से प्रकाश का वेग तथा प्रकाश की तरंग लंबाई मापी तथा सर्वप्रथम तारों का कोणीय व्यास ज्ञात किया। बीटेलजूज़ (Betelguese) प्रथम तारा है, जिसका कोणीय व्यास (0.049*) ज्ञात किया गया था। दूरदर्शक से युक्त माइकेल्सन व्यतिकरणमापी से अत्यधिक दूर स्थित तारों तथा मंद तारों की मापें ज्ञात करना संभव हो गया है। तारों से प्राप्त होनेवाली प्रकाशतरंगों से व्यतिकरण द्वारा तारों की दिशा, दूरी तथा विस्तार का निर्धारण किया जाता है।*

इन्हें भी देखें
---------------

* व्यतिकरणमिति
* माइकलसन मोर्ले प्रयोग

बाहरी कड़ियाँ
-------------

* Diagrams of Michelson interferometers
* Application of a step-phase interferometer in optical communication[*मृत कड़ियाँ*]
* European Gravitational Observatory
* A satellite view of the VIRGO interferometer
* A useful free software, to simulate and understand the Michelson interferometer principles, made by students of Faculty of Engineering of the University of Porto
* Block Engineering Michelson interferometer technology description
**माइकल होल्डिंग** (जन्म: 16 फरवरी 1954, अंग्रेज़ी: Michael Holding) किंग्सटन, जमैका से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: जोएल गार्नर, एंडी रॉबर्ट्स, कॉलिन क्रॉफ्ट और दिवंगत मैलकम मार्शल। माइकल काउंटी क्रिकेट में डर्बीशायर और लैंकाशिर की तरफ से भी खेलें। 1976 में, होल्डिंग ने वेस्ट इंडीज के गेंदबाज द्वारा टेस्ट मैचों में सर्वश्रेष्ठ गेंदबाजी के रिकॉर्ड का रिकॉर्ड तोड़ दिया जो अभी भी खड़ा है। उन्होंने 149 रन देकर 14 विकेट लिए (14/149)। 

1972/73 से 1989 तक उन्होंने 222 प्रथम श्रेणी मैच खेलें जिसमें उन्होंने 23.43 की औसत से 778 विकेट लिये। 1975 से 1987 तक चले अपने अंतर्राष्ट्रीय करियर के 60 टेस्ट मैच में उन्होंने 23.68 की औसत से 240 विकेट लिये। उन्होंने 102 एक दिवसीय अंतर्राष्ट्रीय भी खेलें जिसमें उन्होंने 21.36 की औसत से 142 विकेट लिये। वह अब सफल क्रिकेट कमेंटर है। 

माइकल होलहिग अपने कैरियर में कभी कोई वाइड बॉल नही फेका उन्हाने वनडे केरियर में लगभग 9०० ओवर फेका जिसमें 1भी वाइड नाही हुआ यह अपने आप मे भी एक रिकॉड है

इन्हें भी देखें
---------------



1. ↑  "माइकल होल्डिंग". ईएसपीएन क्रिकइन्फो. मूल से 20 अगस्त 2017 को पुरालेखित. अभिगमन तिथि 13 अगस्त 2017.
**माइक्रोएरे** को अनुवांशिक चिप, माइक्रो चिप, DNA चिप, बायोऐरे, जीनऐरे आदि भी कहा जाता है। यह तकनीक सबसे पहले १९८३ में Tse Wen Chang ने एंटीबाडी के लिए प्रयोग में लाइ थी। इस तकनीक में हजारो अनुवांशिकाओ को एक ढोस सब्सट्रेट जो की या तो गिलास का या फिर सिलिकॉन की पतली झल्ली का बना होता है, पर जोड़ा जाता है। इस तकनीक की सहायता से अनुवांशिकाओ की प्रोफाइलिंग और उनका विश्लेषण करने में मदद करते हैं। माइक्रोएरे एक छोटी सी चिप है जिसमें २००-३०० स्पॉट बने होते है जिनका आकार २००mm होता है। यह स्पॉट अनुवांशिक सैंपल लोड करने के लिए होते हैं। माइक्रोएरे चिप में अनुवांशिक के सैंपल को रख क्र उन्हें हाइब्रिड कराया जाता है। उसके बाद उन्हें कुछ देर रखकर उनमे फ्लोरोक्रोम डाई का प्रयोग किया जाता है जो की जीन के २ विभिन्न सैंपल को अलग करने में मदद करती है। इस पुर प्रयोजन के बाद उन अनुवांशिक सैंपल का विश्लेषण किया जाता है माइक्रोएरे की मदद से। माइक्रोएरे जीन की जांच करने में सहायक है। और इसकी मदद से cDNA का संग्रह करने में भी सहायक होते है।

सन्दर्भ
-------

1. ↑  Tse-Wen Chang, TW (1983). "Binding of cells to matrixes of distinct antibodies coated on solid surface". Journal of Immunological Methods. 65 (1–2): 217–23. doi:10.1016/0022-1759(83)90318-6. PMID 6606681.
चित्र:Mvkamath.jpgमाधव विट्ठल कामत
**माधव विट्ठल कामत** (7 सितम्बर 1921 - 9 अक्टूबर 2014) भारत के पत्रकार थे। वे प्रसार भारती के पूर्व अध्यक्ष भी थे। १९६७-६९ के बीच वे सण्डे टाइम्स के सम्पादक भी रहे तथा १९६९-७८ के बीच टाइम्स ऑफ इण्डिया के वाशिंगटन सम्वाददाता रहे। वे इलस्ट्रेटेड वीकली ऑफ इण्डिया के सम्पादक भी रहे। वे मणिपाल संचार संस्थान (Manipal Institute of Communication) के मानद निदेशक भी थे। 

उन्होने लगभग ५० पुस्तकों की रचना भी की है जिनमें 'रिपोर्ट एट लार्ज' और नरेन्द्र मोदी के ऊपर लिखी गई 'नरेंद्र मोदी-द आर्किटेक्ट ऑफ मॉडर्न स्टेट' काफी प्रसिद्ध रहीं। २००४ में उन्हें साहित्य एवं शिक्षा के क्षेत्र में पद्मभूषण से सम्मानित किया गया था।

परिचय
-----

एम वी कामथ का जन्म 7 सितंबर 1921 में उडुपी में हुआ था। उनकी प्रारम्भिक शिक्षा मणिपाल में हुई जिसके बाद वह आगे की पढ़ाई के लिए मैंगलोर चले गए जहां से उन्होंने विज्ञान से स्नातक किया। पत्रकारिता में आने से पहले पांच साल तक उन्होंने बतौर केमिस्ट काम किया था। उन्होंने फ्री प्रेस जर्नल से अपनी पत्रकारिता की शुरूआत की और 1953 में बांबे यूनियन ऑफ जर्नलिस्ट के अध्यक्ष चुने गए।

वर्ष 2004 में कामथ को पद्म भूषण से सम्मानित किया गया था। उन्होंने 40 किताबें लिखीं, जिनमें 'गांधी-अ स्पिरिचुअल जर्नी', 'रिपोर्टर एट लार्ज' और 'नरेंद्र मोदी-द आर्किटेक्ट ऑफ अ मॉर्डन स्टेट' शामिल हैं। उन्होंने मीडिया में अपना करियर मुंबई के एक दैनिक 'फ्री प्रेस जर्नल' से बतौर रिपोर्टर 1946 में की थी और बाद में इसके सांध्य दैनिक 'फ्री प्रेस बुलेटिन' के लिए काम किया। बाद में वह 'द टाइम्स ऑफ इंडिया' से जुड़े और वर्ष 1967-69 के बीच 'द संडे टाइम्स' का संपादन किया। वह 10 साल तक वाशिंगटन में 'द टाइम्स ऑफ इंडिया' के संवाददता भी रहे।

मीडिया करियर के दौरान उन्होंने दिल्ली, वाशिंगटन, पेरिस, जेनेवा, न्यूयार्क तथा अन्य शहरों में काम किया। वर्ष 1981 में सेवानिवृत्ति के बाद उन्होंने मुंबई में रहने का फैसला किया और इस दौरान वह किताबें और विभिन्न राष्ट्रीय तथा अंतर्राष्ट्रीय प्रकाशनों में स्तंभ लिखते रहे। कामथ को प्रसार भारती का अध्यक्ष भी नियुक्त किया गया था। निधन तक वह मणिपाल इंस्टीट्यूट ऑफ कम्युनिकेशंस के मानद अध्यक्ष एवं निदेशक रहे।

सन्दर्भ
-------

1. ↑  "मोदी की जीवनी लिखने वाले और पद्म पुरस्‍कार से सम्‍मानित प्रख्‍यात पत्रकार कामथ का निधन". मूल से 10 अक्तूबर 2014 को पुरालेखित. अभिगमन तिथि 10 अक्तूबर 2014.

| * दे
* वा
* सं
भारत    २००४ में पद्म भूषण धारक    पद्म भूषण |
| --- |
|  **अर्थ शास्त्र**  : सरदारा सिंह जोहल   •  **कला**  : एन राजम   •   कोमल कोठारी   •   गुलज़ार   •   मदुरई तिरुमलय नंबी शेषगोपालन   •   सौमित्र चटर्जी   •   अलारमेल वल्ली   •  **चिकित्सा**  : बिजौय नंदन शाही   •  **प्रशा०**  : थोप्पिल वर्घीज़ एन्टोनी   •   तिरुवेंगदम लक्ष्मण शंकर   •  **विज्ञान**  : गोविंदराजन पद्मनाभन   •  **समाज**  : पूर्णिमा अरविंद पाकवास   •  **उपक्रम**  : चंद्रशेखर शंकर धर्माधिकारी   •   योशिरो मोरी   •  **साहित्य**  : चेन्नमनेनी हनुमंत राव   •   कृष्णा श्रीनिवास   •   गोपीचंद नारंग   •   माधव विट्ठल कामत   •   विष्णु प्रभाकर   •  |
**माइक्रोएल्ब्यूमिन** या **माइक्रल टेस्ट** परीक्षण मधुमेह का गुर्दों पर प्रभाव जानने के लिए किया जाता है। एक स्वस्थ व्यक्ति के मूत्र में माइक्रोएल्ब्युमिन नहीं पाया जाता। इस टेस्ट में यदि मूत्र में माइक्रोएल्ब्युमिन की थोड़ी भी मात्रा पाई जाती है तो इसका मतलब है कि गुर्दों पर मधुमेह का प्रभाव पड़ना शुरू हो गया है। ऐसे में अगर मधुमेह के साथ-साथ रक्तचाप पर भी नियंत्रण रखा जाए तो बीमारी के बढ़ने की संभावना बहुत कम हो जाती है। ऐसे में खाने में प्रोटीन जैसे दालें, पनीर, अंडे आदि की मात्रा कम कर दें तो बीमारी वहीं पर रुक जाती है। मधुमेह के हर रोगी को साल में एक बार यह परीक्षण अवश्य कराना चाहिए।

परीक्षण
-------

यह एक स्क्रीनींग परीक्षण होता है, इसे करना बहुत सरल है। इसमें रिएजेंट स्ट्रीप का प्रयोग होता है। माइक्रल टेस्ट द्वारा इसे साधारणतः किया जाता है। २४ घंटे में सामान्य मनुष्य में ३० मि.ग्रा. से कम अल्बुमीन मूत्र में निकलता है। यदि रोगी के मूत्र में २४ घंटे में ३० मि.ग्रा. से ज्यादा अल्बुमीन जा रहा है तो माइक्रल टेस्ट पॉजीटीव आता है। स्ट्रीप टेस्ट से यदि पॉजीटिव रिजल्ट आता है तो इसे अन्य विशिष्ट जाँच द्वारा निश्चित करना जरुरी है।

माइक्रोअल्बुमिनुरिया
--------------------

यदि रोगी को माइक्रोअल्बुमिनुरिया की अवस्था शुरु हो गयी है तो तुरंत सावधानी की आवश्यकता है। इस समय से भी यदि इन उपायों का वे अनुसरण करें तो किडनी फेल्यर से बचने की काफी संभावना रहती है। शुरुआती दौर से ब्लड-सुगर का कठोर नियंत्रण करें। यह सही खान-पान उपयुक्त व्यायाम, दवाइयाँ एवं इन्सुलीन के उचित प्रयोग द्वारा संभव है। इसके लिये आवश्यक है कि अपना वजन घटाएं। नमक कम खाएं।
नियमित व्यायाम करें। शराब न पीये और धुम्रपान न करें। चिकित्सक के परामर्श के बाद एस एस -इन्हीबीटर ग्रुप की दवा का नियमित प्रयोग करें।

इसके अलावा इन्हीबीटर ग्रुप की दवा का नियमित प्रयोग करे। हर हाल में रक्त-चाप १२० से ८० के नीचे रखें। उच्च रक्तचाप का रहना मधुमेह के मरीजों में किडनी फेल्यर का महत्वपूर्ण कारण है। छह माह में तीन बार किये गए पेशाब की जाँच में यदि दो बार माइक्रोअल्बुमिनुरिया मिले तभी यह निश्चित होता है कि यह पैथोलाजिकल है। केवल एक बार स्कारात्मक हो तो यह समान्य कारणों से भी हो सकता है।

उपचार
-----

माइक्रोअल्बुमिनुरिया का पता होते ही खास उपायों के द्वारा इस अवस्था को रोका जा सकता है। इस टेस्ट के साकारात्मक होने का मतलब है कि आपको भविष्य में किडनी की खराबी की संभावना है।

सन्दर्भ
-------

1. 1 2 3  क्या है माइक्रोअल्बुमिनुरिया?[*मृत कड़ियाँ*]। डी.एच.आर.सी.-इण्डिया
पहलवान तारामंडल में स्थित मॅसिये ९२ नाम का गोल तारागुच्छा
**तारागुच्छ** (star cluster, स्टार क्लस्टर) या **तारामेघ** तारों के विशाल समूह को कहते हैं। विशेष रूप से दो तरह के तारागुच्छ पायें जाते है - 

* गोल तारागुच्छे (globular cluster, ग्लोब्युलर क्लस्टर) सैंकड़ो हजारों घनीभूत वितरण वाले बूढ़े तारों का समूह है जों गुरुत्वाकर्षण से आपस में बंधे होते है
* खुले तारागुच्छे (open cluster, ओपन क्लस्टर) में तारों का वितरण अपेक्षाकृत शिथिल होता है और इसमे प्रायः कुछ सौ की संख्या में नवीकृत तारें पायें जाते है।

तारागुच्छ और तारामंडल में अंतर
------------------------------

तारामंडल वे तारे और खगोलीय वस्तुएं होती हैं तो पृथ्वी की सतह से देखने पर स्थाई रूप से आकाश में एक ही क्षेत्र में इकठ्ठी नज़र आती हैं। इसका मतलब यह नहीं है के ये वास्तव में एक-दुसरे के पास हैं या इनका आपस में कोई महत्वपूर्ण गुरुत्वाकर्षक बंधन है। इसके विपरीत तारागुच्छ के तारे वास्तव में एक गुच्छे में होते हैं और इनका आपस में गुरुत्वाकर्षक बंधन होता है।

गोल तारागुछे
------------

गोल तारागुच्छे ("ग्लोब्युलर क्लस्टर") १०-३० प्रकाश वर्ष के गोलाकार क्षेत्र में एकत्रित दस हज़ार से दसियों लाख तारों के झुण्ड होते हैं। इनमे से अधिकतर तारे ठन्डे (लाल और पीले रंगों में सुलगते हुए) और छोटे आकार के (ज़्यादा-से-ज़्यादा सूरज से दुगने बड़े) और काफी बूढ़े होते हैं। बहुत से तो पूरी ब्रह्माण्ड की आयु (जो १३.६ अरब वर्ष अनुमानित की गयी है) से चंद करोड़ साल कम के ही होते हैं। इनसे बड़े या अधिक गरम तारे या तो महानोवा (सुपरनोवा) बनकर ध्वस्त हो चुके होते हैं या सफ़ेद बौने बन चुके होते हैं। फिर भी कभी-कभार इन गुच्छों में अधिक बड़े और गरम नीले तारे भी मिल जाते हैं। वैज्ञानिकों का अनुमान है के ऐसे नीले तारे इन गुच्छों के घने केन्द्रों में पैदा हो जाते हैं जब दो या उसे से अधिक तारों का आपस में टकराव और फिर विलय हो जाता है। आकाशगंगा (मिल्की वे, हमारी गैलेक्सी) में गोल तारागुच्छे गैलेक्सी के केंद्र के इर्द-गिर्द फैले हुए गैलेक्सीय सेहरे में मिलते हैं।

खुले तारागुच्छे
---------------

खुले तारागुच्छे ("ओपन क्लस्टर") १०-३० प्रकाश वर्ष के चपटे क्षेत्र में फैले चंद सौ तारों के तारागुच्छे होते हैं। इनमे से अधिकतर तारे छोटी आयु वाले (कुछ करोड़ वर्षों पुराने) नवजात सितारे होते हैं। सर्पिल आकाशगंगाओं (जैसे की हमारी आकाशगंगा, क्षीरमार्ग) में यह अक्सर भुजाओं में मिलते हैं। क्योंकि इनमें आपसी गुरुत्वाकर्षक बंधन उतना मज़बूत नहीं होता जितना के गोल तारागुच्छों के सितारों में होता है, इसलिए अक्सर इनके तारे आसपास के विशाल आणविक बादलों और अन्य वस्तुओं के प्रभाव में आकर भटक जाते हैं और तारागुच्छा छोड़ देते हैं। कृत्तिका तारागुच्छ (अंग्रेज़ी में "प्लीअडीज़") इस श्रेणी के तारागुच्छों का एक मशहूर उदहारण है।

इन्हें भी देखें
---------------

* तारामंडल
* गोल तारागुच्छ
* खुला तारागुच्छ
फिजी में बंधुआ मजदूरी के विरुद्ध संघर्ष करने वाले **तोताराम सनाढ्य**
**तोताराम सनाढ्य** (१८७६ - १९४७) भारत से धोखा देकर १८९३ में फिजी ले जाये गये एक करारबद्ध श्रमिक थे। उनसे ५ वर्ष तक बंधुआ मजदूर के रूप में काम कराया गया किन्तु वे अपने अधिकारों के लिये निडर होकर संघर्ष करते रहे। करार की अवधि समाप्त होने पर उन्होने एक छोटे किसान और पुजारी का जीवन शुरू किया और उसके साथ-साथ अपना अधिकांश समय उन लोगों की सहायता में लगे रहे जो बंधुआ मजदूर के रूप में वहाँ काम कर रहे थे। वे भारत की स्वतंत्रता के लिये संघर्ष कर रहे भारतीय नेताओं के सम्पर्क में रहे और भारत से अधिक संख्या में शिक्षक, वकील, कार्यकर्ता आदि भेजने का अनुरोध किया ताकि फिजी के भारतीय लोगों की दुर्दशा को कम किया जा सके। फिजी में २१ वर्ष रहने के बाद १९१४ में वे भारत लौटे तथा फिजी मेम किये अनुभवों को 'फिजीद्वीप में मेरे इक्कीस वर्ष' नाम से एक पुस्तक लिखी। फिजी की करारबद्ध मजदूरी की प्रथा को समाप्त करने के लिये इस पुस्तक में वर्णित अनुभव बहुत सहायक सिद्ध हुए। इस पुस्तक को भारती भवन द्वारा प्रकाशित कराकर भवन की ख्याति को बढ़ाया। इस पुस्तक का अंग्रेजी अनुवाद कराकर दीनबंधु एंड्रूज फिजी ले गए।

जीवन परिचय
----------

तोताराम सनाढ्य का जन्म 1876 में उत्तर प्रदेश के फ़िरोज़ाबाद जिला के गांव हिरनगाँव में हुआ था। इनके पिता का नाम प0 रेवतीराम था। तोताराम सनाढ्य हिरन गाँव की पाठशाला के तीसरे दर्जे में प0 कल्याण प्रसाद के पास पढते थे। 1887 में उनके पिता का देहान्त हो गया इनके बड़े भाई का नाम रामलाल व् छोटे भाई का नाम दुर्गा प्रसाद था। उसके कुछ ही समय बाद उनकी सारी सम्पत्ति कर्ज देने वाले साहूकारों ने हड़प ली। माँ तथा छोटे भाइयों के जीवन-यापन के लिये पैसा कमाने के उद्देश्य से उनके बड़े भाई घर छोड़कर कलकत्ता चले गये। वहाँ मुनीम का काम करने लगे और वही पर उनका देहांत हो गया। परिवार की दशा अत्यन्त दयनीय बनी रही जिससे तोताराम भी अपने को परिवार पर बोझ समझकर 1893 में घर छोड़कर काम की तलाश में बाहर निकल गये।

इन्हें भी देखें
---------------

* हिरनगाँव
* हिरनगाँव रेलवे स्टेशन
* पंडित तेजसिंह तिवारी
* हिरनगाँव डाकखाना
* गिरमिटिया
* भारती भवन पुस्तकालय

बाहरी कड़ियाँ
-------------

* फिजी द्वीप में मेरे 21 वर्ष (तोताराम सनाढ्य ; 'हिन्दी समय' पर)
* तोताराम सनाढ्य के नाम से रचनाएँ (गद्यकोश)

सन्दर्भ
-------

1. ↑  Hassankhan, M.S.; Roopnarine, L.; Mahase, R. (2016). *Social and Cultural Dimensions of Indian Indentured Labour and Its Diaspora: Past and Present* (अंग्रेज़ी में). Taylor & Francis. पृ॰ 55. आई॰ऍस॰बी॰ऍन॰ 978-1-351-98590-1. अभिगमन तिथि २६ अप्रैल २०१८.
**भारत रिपोर्ट** 1958 में चार्ल्स एम्स और रे एम्स द्वारा तैयार की गई थी।

भारत सरकार ने डिजाइन में प्रशिक्षण के कार्य पर संस्तुति मांगी थीं जो लघु उद्योगों के लिए एक सहायता के रूप में काम करेगा । चार्ल्स एम्स, अमेरिकी औद्योगिक डिजाइनर और उनकी पत्नी और सहयोगी रे एम्स, ने फोर्ड फाउंडेशन के प्रायोजन के साथ, डिजाइन की समस्याओं का पता लगाने और एक प्रशिक्षण कार्यक्रम की स्थापना करने के लिए सरकार के निमंत्रण पर तीन महीने के लिए भारत का दौरा किया। एम्स ने पूरे भारत का दौरा किया, डिजाइन, हस्तशिल्प और जेनेरल मनिफेक्चर के कई केंद्रों का सावधानीपूर्वक अध्ययन किया। उन्होंने कई व्यक्तियों के साथ, आधिकारिक और अ-आधिकारिक, छोटे और बड़े उद्योग के क्षेत्र में, डिजाइन और वास्तुकला में, और शिक्षा के विषयो पर बात की। उनके अध्ययन और चर्चाओं के परिणामस्वरूप रिपोर्ट सामने आई।

रिपोर्ट के बाद, सरकार ने 1961 में औद्योगिक डिजाइन और विज़ुअल कम्युनिकेशन में अनुसंधान, सेवा और प्रशिक्षण के लिए एक स्वशासी राष्ट्रीय संस्थान के रूप में राष्ट्रीय डिजाइन संस्थान की स्थापना की गयी।

संदर्भ
------

1. 1 2  "History & Background". National Institute of Design, India. मूल से 22 अप्रैल 2021 को पुरालेखित. अभिगमन तिथि 2018-12-05.
2. 1 2 3  Mathur, Saloni (2011-05-29). "Charles and Ray Eames in India". *Art Journal Open* (अंग्रेज़ी में). अभिगमन तिथि 2021-03-16.
3. ↑  National Institute of Design (2013). *50 years of the National Institute of Design, 1961-2011*. Ahmedabad. OCLC 871374480. आई॰ऍस॰बी॰ऍन॰ 978-81-86199-71-8.

बाहरी कड़ियाँ
-------------

* Archived 2021-05-07 at the Wayback Machine एनआईडी वेबसाइट पर भारत की रिपोर्ट